|  |  |
| --- | --- |
|  | PATVIRTINTA Rokiškio rajono savivaldybės tarybos 2022 m. liepos 29 d. sprendimu Nr. TS- |

**kultūrinės veiklos sklaidos ir kokybės gerinimo veiklų FINANSAVIMO IŠ ROKIŠKIO RAJONO SAVIVALDYBĖS BIUDŽETO LĖŠŲ TVARKOS APRAŠAS**

**I SKYRIUS**

**BENDROSIOS NUOSTATOS**

1. Kultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašas (toliau – Aprašas) nustato Rokiškio rajono kultūros specialistų ir kūrėjų kvalifikacijos tobulinimo, jų kūrybos produktų sklaidos už Rokiškio rajono ribų Lietuvos Respublikoje ir užsienio šalyse, Rokiškio rajono savivaldybės kultūros srities tyrimų, konsultacinių bei ekspertinių paslaugų finansavimo iš Rokiškio rajono savivaldybės (toliau – Savivaldybė) biudžeto lėšų tvarką: kultūros kokybės gerinimo veiklų organizavimą, kūrybos produktų sklaidos konkurso paskelbimą, paraiškų pateikimą, jų svarstymą, vertinimą, lėšų skyrimą ir atsiskaitymą už gautas lėšas.
2. Kultūrinės veiklos sklaidos ir kokybės gerinimo veiklų finansavimo priemonės tikslas – gerinti kultūros įstaigų, nevyriausybinių organizacijų, menininkų projektų kokybę, kultūros specialistų ir kūrėjų kvalifikaciją, skatinti Rokiškio rajono kultūros įstaigas, nevyriausybines organizacijas bei fizinius asmenis pristatyti savo kūrybos produktus už Rokiškio rajono ribų šalyje ir užsienyje, taip aktyvinant kūrybines partnerystes, kultūrinį turizmą bei gerinant sąlygas kultūros organizacijoms veikti, autoriams gyventi ir kurti Rokiškio rajone.
3. Savivaldybės biudžeto lėšos kultūrinės veiklos sklaidos ir kokybės gerinimo veikloms finansuoti yra numatomos kiekvienais metais Savivaldybės strateginio veiklos plano programoje, finansuojančioje kultūros, sporto, bendruomenės, vaikų ir jaunimo gyvenimo aktyvinimo įgyvendinimo priemones. Lėšas administruoja valstybės ir savivaldybės kultūros politiką įgyvendinantis Savivaldybės administracijos padalinys (toliau – Skyrius).
4. Lėšos paskirstomos Rokiškio rajono savivaldybės administracijos direktoriaus įsakymu šioms veikloms pagal aktualų poreikį, laikantis šių lėšų proporcijų:
	1. 60 proc. priemonės lėšų:

4.1.1. Rokiškio rajono savivaldybės kultūros specialistų, kultūros nevyriausybinių organizacijų, menininkų kvalifikacijos tobulinimo kasmetiniam renginiui organizuoti;

4.1.2. Rokiškio rajono savivaldybės kultūros srities socialiniams tyrimams organizuoti;

4.1.3. Rokiškio rajono savivaldybės administracijos koordinuojamų kultūros projektų konkursams tiekiamų paraiškų vertinimo konsultacinėms, ekspertinėms paslaugoms įsigyti;

4.1.4. kūrybos produktų pristatymams organizuoti, kai Savivaldybės vardu priimamas kvietimas dalyvauti renginyje už Rokiškio rajono ribų šalyje ar užsienyje, taip pat tarptautiniame renginyje Rokiškio rajone. Sprendimas tvirtinamas Rokiškio rajono savivaldybės administracijos direktoriaus (toliau – Administracijos direktorius) įsakymu. Jei kvietime nurodomas ne konkretus kūrybos produktas, o tik jo požymis, atranką organizuoja Skyrius, rekomendaciją Administracijos direktoriui teikia Rokiškio rajono savivaldybės kultūros ir turizmo taryba. Projektą įgyvendina Skyrius ir/arba Skyriaus pavedimu – kita Rokiškio rajono savivaldybės biudžetinė įstaiga ar Rokiškio rajone registruota nevyriausybinė organizacija;

* 1. 40 proc. priemonės lėšų – Rokiškio rajono kultūros įstaigų, nevyriausybinių organizacijų, menininkų kūrybos produktų sklaidos už Rokiškio rajono ribų Lietuvos Respublikoje ir užsienio šalyse projektų (toliau – Sklaidos projektai) finansavimo konkursui organizuoti.

**II SKYRIUS**

**KONKURSO VYKDYMAS IR LĖŠŲ SKYRIMAS**

1. Pagrindinės Sklaidos projektų finansavimo sąvokos:
	1. Kūrybos produktas – vartotojo jausmus ir/ar pažinimą veikiantis baigtinis kūrinys (materialus daiktas, nematerialus vaizdinys/garsas) ar demonstruojamas procesas, kuriuo autorius pasirinkta technika, naudodamas vieną ar kelias priemones (materiją, vaizdą, garsą, judesį) išreiškia savo išgyvenimus arba požiūrį į egzistuojantį ar neegzistuojantį reiškinį;
	2. Autorius – fizinis asmuo ar jų grupė;
	3. Pareiškėjas – biudžetinė įstaiga ar nevyriausybinė organizacija, kurios nuostatai leidžia užsiimti kultūrine ar kultūrinio turizmo organizavimo veikla;
	4. Sklaidos projektas – pareiškėjo ar Skyriaus suplanuota laikina kūrybos produkto pristatymo ir populiarinimo veikla;
	5. Sklaidos projekto vykdytojas – pareiškėjas arba pareiškėjas su autoriumi, veikiantys pagal bendradarbiavimo sutartį;
	6. Sklaidos projektų konkursas – Skyriaus administruojamas procesas nuo Administracijos direktoriaus įsakymu patvirtinto paraiškų priėmimo pradžios iki sutarčių su patvirtintais vykdytojais pasirašymo;
	7. Kriterijus – Sklaidos projektų finansavimo tvarkoje nustatytas kiekybinis ar kokybinis požymis, kuriuo vadovaujamasi vertinant paraiškas.
2. Administracijos direktoriaus įsakymu tvirtinamos konkurso sąlygos, kuriose nurodomos didžiausia vienam Sklaidos projektui už Rokiškio rajono ribų Lietuvos Respublikoje ir Sklaidos projektui užsienio valstybėje skiriama suma bei finansavimo intensyvumo procentas, paraiškų pateikimo ir priėmimo būdai, paraiškų priėmimo laikotarpis ir būdas, lėšų skyrimo ir sutarčių pasirašymo terminai.
3. Skelbimas apie paraiškų priėmimo laikotarpį ir nuoroda į kitas sąlygas viešinama Savivaldybės interneto svetainėje ir socialinėse paskyrose.
4. Paraišką Sklaidos projekto finansavimui gali teikti Rokiškio rajono savivaldybės biudžetinės įstaigos ir jų filialai bei savivaldybės teritorijoje registruotos valstybinės įstaigos, nevyriausybinės organizacijos, vykdančios kultūrinę veiklą, kultūros vadybos veiklą ar kultūrinės edukacijos funkciją (šios veiklos ar funkcija numatytos įstatuose, nuostatuose). Nevyriausybinei organizacijai taikomas registracijos Rokiškio rajono savivaldybės nevyriausybinių organizacijų registre reikalavimas.
5. Rokiškio rajone nuolatos gyvenantys fiziniai asmenys, pageidaujantys įgyvendinti savo kultūrinės ar meninės veiklos sklaidos projektą, paraišką gali teikti per 8 punkte nurodytas įstaigas ar organizacijas. Fiziniam asmeniui ir projektą teikiančiam juridiniam asmeniui privaloma pasirašyti bendradarbiavimo sutartį, kurioje būtų apibrėžtos projekto įgyvendinimo atsakomybės sritys.
6. Tinkamomis finansuoti laikomos tos išlaidos, kurios patirtos projekto vykdymo laikotarpiu (bet ne anksčiau kaip po sutarties pasirašymo datos) veikloms, tiesiogiai susijusioms su sklaidos projekto įgyvendinimu (pvz.: renginio dalyvio mokesčio, sklaidos projekto vietos nuomos, vietos apipavidalinimo ir su tuo susijusių paslaugų (įrengimų nuomos ir pan.), informacinių priemonių leidybos ir su tuo susijusių paslaugų (maketavimo, teksto redagavimo, vertimo ir pan.), transporto, dalyvių maitinimo).
7. Netinkamomis finansuoti laikomos išlaidos – atlyginimas kūrybos produkto autoriui, sklaidos projekto dalyviams (operatoriams, vedantiesiems ir pan.), sklaidos projekto vykdytojo įsiskolinimai, finansinių institucijų mokesčiai.
8. Sklaidos projektų konkursas vykdomas du kartus:
	1. I konkursas ateinančių metų Sklaidos projektams finansuoti skelbiamas paskutinį prieš tai einančių metų ketvirtį;
	2. II konkursas skelbiamas ne vėliau kaip II ketvirtį, tačiau ne anksčiau kaip pilnai įgyvendinus I konkurso procedūrą iki sutarčių su vykdytojais pasirašymo.
9. Esant nepaprastosios padėties, karantino ar kitoms sąlygoms, dėl kurių sklaidos veikla gali patirti geografinių judumo apribojimų, konkurso paskelbimas gali vykti nesilaikant 12.1 ir 12.2 papunkčiuose nurodytų terminų.
10. Paraiškų priėmimas vykdomas ne trumpiau kaip 30 kalendorinių dienų.
11. I ir II konkursui skiriamų lėšų proporcijas, atsižvelgdamas į aktualias bei prognozuojamas Sklaidos projektų įgyvendinimo galimybes šalyje ir užsienyje, nustato Administracijos direktorius.
12. I konkurso vertinimo išvados ir finansavimo sprendimai negali būti perkeliami II konkursui, nei kitų biudžetinių metų Sklaidos projektų konkursui.
13. Paraiškos yra registruojamos jų gavimo dieną, laikantis Rokiškio rajono savivaldybės administracijos darbo valandų. Paraiškų nagrinėjimas pradedamas kitą darbo dieną.
14. Pareiškėjų konsultavimas ir paraiškos turinio koregavimas galimi iki paraiškų priėmimo paskutinės dienos. Pasibaigus paraiškų priėmimui, siekiant užtikrinti lygias galimybes visiems pareiškėjams, paraiškos turinio pareiškėjai keisti nebegali. Po administracinio patikrinimo, gali būti pridėti tik su paraiška nepateikti būtini dokumentai.
15. Paraiškų administracinį vertinimą atlieka Skyrius. Pilnai ir tinkamai užpildytas paraiškas Skyrius perduoda turinio vertinimui. Paraiškos neperduodamos turinio vertinimui, jei:

19.1. jos pateiktos pasibaigus paraiškų teikimo terminui;

19.2. paraiškos forma užpildyta neįskaitomai, nepilnai, neatitinka Aprašo reikalavimų;

19.3. paraiškoje gausu valstybinės kalbos, aritmetikos klaidų;

19.4. kartu su paraiška nepateikti visi privalomi pateikti dokumentai;

19.5. paaiškėja, kad po paraiškos pateikimo pareiškėjo veikla sustabdyta ar apribota įstatymų nustatytais pagrindais;

19.6. įrodoma, kad paraiškoje pateikta tikrovės neatitinkanti ar suklastota informacija;

19.7. paaiškėja, kad pareiškėjas yra pateikęs paraišką to paties kultūros produkto sklaidai (kai sutampa daugiau kaip puse sumanymo koncepcijos turinio) finansuoti iš kitos Rokiškio rajono savivaldybės biudžeto programos ir yra priimtas palankus sprendimas dėl finansavimo;

19.8. paaiškėja, kad pareiškėjas nustatyta tvarka neatsiskaitė už ankstesniais metais Savivaldybės biudžeto lėšomis finansuotus renginius, projektus ar kitas veiklas, nepaisant jų pobūdžio arba buvo nustatyta, kad gautos lėšos panaudotos ne pagal tikslinę jų paskirtį ir nuo šių pažeidimų nustatymo dienos yra praėję mažiau kaip 3 metai.

1. Pareiškėjai apie trūkumus informuojami el. paštu. Jiems sudaroma galimybė per 2 darbo dienas pateikti trūkstamą informaciją ar dokumentus.
2. Paraiškų turinio vertinimą atlieka ir rekomendaciją dėl konkurso rezultatų Administracijos direktoriui teikia:

21.1. Skyrius, kai pareiškėjų prašomų lėšų suma neviršija atitinkamai sklaidos veiklai (Lietuvos Respublikoje arba užsienyje) numatytų biudžeto lėšų sumos;

21.2. Rokiškio rajono savivaldybės Kultūros ir turizmo taryba (Kultūros ir turizmo taryba), kai pareiškėjų prašomų lėšų suma viršija atitinkamai veiklai numatytų biudžeto lėšų sumą.

1. Skyrius ir Kultūros ir turizmo tarybos nariai gali pasitelkti konsultantų, ekspertų pagalbą. Konsultavimo paslaugos įsigyjamos vadovaujantis Lietuvos Respublikos viešųjų pirkimų įstatymu ir kitais susijusiais teisės aktais.
2. Sklaidos projektų vertinimo kriterijai (2 priedas) kiekvienas atskirai įvertinami balais ir bendrai sudaro aukščiausią galimą 100 balų įvertinimą. Sklaidos projekto vykdymo Lietuvos Respublikoje ir užsienyje vertinimo kriterijų rinkinys skiriasi. Mažiau kaip 40 balų surinkę projektai nefinansuojami.
3. Kiekvienas paraišką vertinantis asmuo užpildo atskirą paraiškos vertinimo anketą (3 a priedas, 3 b priedas), užpildytas anketas perduoda posėdžio sekretoriui likus 3 darbo dienoms iki posėdžio. Posėdžio sekretorius parengia vertinimo suvestinę, su kuria supažindina Kultūros ir turizmo tarybos narius.
4. Finansavimą siūloma skirti toms paraiškoms, kurios surinko didžiausią balų skaičių neviršijant konkrečiam konkurso etapui numatytos sumos.
5. Kultūros ir turizmo taryba savo rekomendacijoje gali siūlyti vieną iš Sklaidos projekto finansavimo būdų:

26.1. skirti visą Sklaidos projektui prašomą sumą;

26.2. projektą finansuoti tokiu intensyvumu, kiek balų sudaro projekto vertinimo balų vidurkis;

26.3. siūlyti nefinansuoti konkrečių paraiškos sąmatos eilučių.

1. Kultūros ir turizmo tarybos nariai, rekomenduodami skirti lėšų sumą, privalo racionaliai įvertinti mažiausią Sklaidos projektui įgyvendinti reikalingą sumą.
2. Savivaldybės tarybai patvirtinus einamųjų metų biudžetą, Administracijos direktorius tvirtina I konkurso rezultatus ir lėšų paskirstymo sąmatą. Su projektų vykdytojais pasirašoma Rokiškio rajono savivaldybės biudžeto lėšų naudojimo sutartis (toliau – Sutartis). Sutartį pasirašo Administracijos direktorius ar jo įgaliotas asmuo.
3. Susidaręs konkurso lėšų likutis pasiūlomas pareiškėjui pagal vertinimo eilę. Jam atsisakius arba jei tokio nėra, perkeliamas prie II konkurso sumos. Jei lėšų likutis susidaro po II konkurso, naudojamas 4.1 papunktyje nurodytoms veikloms finansuoti. Sprendimas įforminamas Administracijos direktoriaus įsakymu.
4. Finansuotų ir nefinansuotų paraiškų pareiškėjai informuojami el. paštu. Vertinimo išvados teikiamos pareiškėjui paprašius raštu.

III SKYRIUS

**ĮGYVENDINIMAS IR ATSISKAITYMAS**

1. Sutarčių vykdymo kontrolę atlieka Skyrius.
2. Lėšų panaudojimo kontrolę atlieka Rokiškio rajono savivaldybės kontrolės ir audito tarnyba.
3. Sklaidos projekto vykdytojas, įgyvendinęs projektą, per 10 dienų imtinai Skyriui atsiskaito:

33.1. pagal Sutarties įsipareigojimus;

33.2. pateikdamas klaidos projekto įgyvendinimo ataskaitą (4 priedas).

1. Nepanaudotas Savivaldybės biudžeto lėšas sklaidos projekto vykdytojas privalo grąžinti į finansavimo sutartyje nurodytą sąskaitą iki einamųjų metų gruodžio 10 dienos.

**IV SKYRIUS**

**BAIGIAMOSIOS NUOSTATOS**

1. Informacija apie finansuotas paraiškas skelbiama Savivaldybės interneto svetainėje.
2. Šis Aprašas gali būti keičiamas, papildomas ar naikinamas Rokiškio rajono savivaldybės tarybos sprendimu.

 \_\_\_\_\_\_\_\_\_\_\_\_

|  |  |
| --- | --- |
|  | KKultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašo 1 priedas |

Rokiškio rajono savivaldybės administracijai

**kultūros ir meno sklaidos PROJEKTO PARAIŠKA**

\_\_\_\_\_\_\_\_\_\_\_\_\_\_\_

(data)

**I. PAREIŠKĖJO DUOMENYS**

1. Paraišką teikiančios (projektą administruojančios) organizacijos duomenys:

|  |  |
| --- | --- |
| Pavadinimas |  |
| Adresas, telefono numeris, el. pašto adresas |  |
| Banko pavadinimas, kodas, sąskaitos Nr. |  |

2. Kūrėjo duomenys (*pildoma, kai fizinio asmens Sklaidos projekto paraiška teikiama per organizaciją*)

|  |  |
| --- | --- |
| Vardas, pavardė; kūrybinis pavadinimas (*jei yra*) |  |
| Adresas, telefono numeris, el. pašto adresas |  |

**II. SKLAIDOS PROJEKTO APRAŠYMAS**

1. Sklaidos projekto aprašymas:

|  |  |
| --- | --- |
| Sklaidos projekto pavadinimas |  |
| Kūrybos produktas | *(iki 2500 spaudos ženklų su tarpais);*(*apibūdinti, kokie konkretūs kūriniai ar jų programa bus pristatomi, koks skaičius, trukmė ir pan.*) |
| Pristatymo idėja | *(iki 2500 spaudos ženklų su tarpais*);(*apibūdinti, kaip vyks pristatymas, ar vyks tiesioginis lankytojų bendravimas su autoriumi, kokios informacijos apie kūrybos produktą ir jo kūrėją bus pateikta ir pan.* ) |
| Prieinamumas | (*ar lankytojai pirks bilietus, kokia jų kaina, koks vietos, kur vyks pristatymas, adresas, jei yra, nurodyti interneto svetainę ir pan.*) |
| Laukiamas rezultatas | *(iki 2500 spaudos ženklų su tarpais);*(*apibūdinti, kokio susidomėjimo kūrėjo veikla tikimasi po projekto pabaigos, ar sklaidos projektas turi potencialo sudominti turistus apsilankyti Rokiškyje, ir pan.*) |
| Refleksijos  | *(iki 2500 spaudos ženklų su tarpais);* *(aprašyti, kokiuose kanaluose bus viešinamas Sklaidos projektas, jo veiklos ir rezultatai*) |

2. Kitos svarbios Sklaidos projekto įgyvendinimo aplinkybės:

|  |  |  |  |
| --- | --- | --- | --- |
| Nr. | Veiklos apibūdinimas | Taip/Ne | Pastabos |
| 1. | Autorius turi vardinį kvietimą dalyvauti renginyje, projekte. |  |  |
| 2. | Priimančioji institucija yra paskyrusi autoriui ar pareiškėjui honorarą ir/arba apmoka dalį išlaidų, ir/arba nemokamai suteikia reikalingą infrastruktūrą. |  | (*įrašyti, kokią sumą; įrašyti, kokią infrastruktūrą*) |
| 3. | Sklaidos projekto veiklos vyksta keliose vietovėse. |  | (*įrašyti vietovių skaičių ir vietovių pavadinimus*) |
| 4. | Į Sklaidos projekto išvyką vyksta asmenų grupė. |  | (*įrašyti vykstančiųjų skaičių įskaitant vairuotoją*) |
| 5. | Sklaidos projektas vykdomas Savivaldybės tarptautinių partnerių sąrašo mieste. |  | (*įrašyti savivaldybės pavadinimą*) |
| 6. | Sklaidos projekto partneris – vietos lietuvių bendruomenė ar organizacija. |  | (*įrašyti bendruomenės pavadinimą, nurodyti el.pašto adresą*) |

**III. SKLAIDOS PROJEKTO SĄMATA**

|  |  |  |  |  |
| --- | --- | --- | --- | --- |
| Eil. Nr. | Išlaidų pavadinimas | Reikalinga lėšų suma (Eur) | Iš kitų šaltinių finansuojama suma (Eur) | Iš Savivaldybės biudžeto finansuojama suma (Eur) |
| 1. |  |  |  |  |
| 2. |  |  |  |  |
| 3. |  |  |  |  |
| ... |  |  |  |  |
| Iš viso: |  |  |  |

**Kartu su paraiška būtini pateikti dokumentai:**

1. Juridinio asmens registravimo pažymėjimo ir (arba) įstatų (nuostatų) kopijos, patvirtintos organizacijos vadovo parašu ir antspaudu (*netaikoma Rokiškio rajono biudžetinėms įstaigoms*);
2. Fizinio asmens ir juridinio asmens bendradarbiavimo sutarties kopija (*jei taikoma*);
3. Autoriaus veiklos ir pasiekimų aprašymas. Įvardijamos pastarųjų 5 metų veiklos ir pasiekimai (*kai fizinis asmuo asmuo teikia per organizaciją*);
4. Kūrybos produkto pristatymą papildanti medžiaga *(iki 5000 spaudos ženklų su tarpais);* (*kvietimas dalyvauti, gali būti pateiktas garso ar vaizdo įrašas arba interneto nuoroda, kūrinių nuotraukos, kūrybiniai tekstai, afišos, programėlės, autoriaus veiklą atspindintys vieši straipsniai ir kt. pareiškėjo nuožiūra svarbi informacija*);
5. Papildomą finansavimą pagrindžiantys dokumentai (*įstaigos ar rėmėjo raštas su įvardinta skiriama lėšų suma. Savanoriško darbo ar neatlygintino paslaugų suteikimo atveju – rinkos kainomis apskaičiuota indėlio suma*);
6. Priimančios institucijos raštas dėl honoraro, infrastruktūros ar kitų naudų suteikimo.

Tvirtinu, kad paraiškoje pateikta informacija yra tiksli ir teisinga. Gavęs finansavimą, įsipareigoju projekto reklaminėje medžiagoje nurodyti, kad Sklaidos projektą remia Rokiškio rajono savivaldybė.

Pareiškėjas \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

(parašas) (Vardas, pavardė)

A.V.

|  |  |
| --- | --- |
|  | KKultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašo 2 priedas |

**SKLAIDOS PROJEKTO VERTINIMO KRITERIJAI IR BALAI**

1. Sklaidos projektams Lietuvos Respublikoje:

|  |  |  |  |
| --- | --- | --- | --- |
| Nr. |  Kriterijus | Įvertinimas balais | Pastabos |
| 1. | Kultūrinė (meninė, literatūrinė) kūrybos produkto vertė yra viešai pripažinta, autorius ar autorių kolektyvas pasižymi aukštos kultūrinės vertės produktų kūryba, turi meninės srities apdovanojimų, prizų ir pan. | 0;8;15;30 | *30 balų skiriama, kai kūrybinis produktas visiškai arba didžiąją dalimi atitinka kriterijaus požymius; 15 – vidutiniškai; 8 – menkai; 0 – kūrybinis produktas neturi vertės požymių*  |
| 2. | Sklaidos projekto idėja inovatyvi ir patraukli, planas gerai apgalvotas, parinkta tinkama aplinka bei pristatymui reikalingi ištekliai. Šitaip pristatytas kūrybinis produktas sutelks ir išlaikys dėmesį į autorių. | 0;8;15;25 | *25 balai skiriami, kai projekto idėja ir planas visiškai arba didžiąją dalimi atitinka kriterijaus požymius; 15 – vidutiniškai; 8 – menkai; 0 – iš aprašymo nepavyksta nustatyti požymių* |
| 3. | Sklaidos projekte suplanuota, kaip ir į kokius Rokiškio rajono turizmo objektus, kultūros reiškinius bus atkreipiamas lankytojų dėmesys. | 0;1;3;5 | *5 balai skiriami, kai projektas visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių* |
| 4. | Sklaidos projekte suplanuota, kaip ir kokiais kanalais jis bus viešinamas, pasirinkti būdai veiksmingi, užtikrinama įvairovė. | 0;1;3;5 | *5 balai skiriami, kai projektas visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių* |
| 5. | Sklaidos projekto sąmata realistiška, aiškūs pirkimo vienetai ir kiekiai. Kainos atitikimas rinkos tendencijoms pagrįstas. | 0;1;3;5 | *5 balai skiriami, kai sąmata visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių* |
| 6. | Autorius turi vardinį kvietimą (-us) dalyvauti renginyje, projekte. | 0;5 | *5 balai skiriami, kai kvietimas yra; 0 – kvietimas nepateiktas* |
| 7. | Priimančioji institucija yra paskyrusi autoriui ar pareiškėjui honorarą ir/arba apmoka dalį išlaidų, ir/arba nemokamai suteikia reikalingą infrastruktūrą. | 0;5;10 | *10 balų skiriama, kai suteikiama piniginė parama (honoraras ir/arba išlaidų apmokėjimas) ir nemokamai suteikiama infrastruktūra; 5 – suteikiamas vienas iš požymių: arba piniginė parama arba infrastruktūra; 0 – iš aprašymo nepavyksta nustatyti požymių* |
| 8. | Sklaidos projektas vykdomas vietovėje, kurioje kultūros produkto autorius(-iai) ar įstaiga nežinomi, nėra anksčiau dalyvavę renginiuose ar kitaip pristatę savo kūrybą | 0;5 | *5 balai skiriami, kai projektas visiškai arba didžiąją dalimi atitinka kriterijaus požymius; 0 – iš aprašymo nepavyksta nustatyti požymių* |
| 9. | Sklaidos projekto veiklos vyksta keliose vietovėse. | 0;1;2;3;4;5 | *1 balas už 1 vietą; už kiekvieną skiriama po 1 balą, kol pasiekiamas didžiausias galimas balas* |
| 10. | Į Sklaidos projekto išvyką vyksta asmenų grupė.  | 0;1;2;3;4;5 | *1 balas už 1-4 asmenis; už kiekvienus 4 papildomus asmenis skiriama po 1 balą, kol pasiekiamas didžiausias galimas balas* |
| Bendra balų suma | 100 |  |

2. Sklaidos projektams užsienio šalyje:

|  |  |  |  |
| --- | --- | --- | --- |
| Nr. |  Kriterijus | Įvertinimas balais | Pastabos |
| 1. | Kultūrinė (meninė, literatūrinė) kūrybos produkto vertė yra viešai pripažinta, autorius ar autorių kolektyvas pasižymi aukštos kultūrinės vertės produktų kūryba, turi meninės srities apdovanojimų, prizų ir pan. | 0;5;15;25 | *25 balai skiriami, kai kūrybinis produktas visiškai arba didžiąją dalimi atitinka kriterijaus požymius; 15 – vidutiniškai; 5 – menkai; 0 – kūrybinis produktas neturi vertės požymių*  |
| 2. | Sklaidos projekto idėja inovatyvi ir patraukli, planas gerai apgalvotas, parinkta tinkama aplinka bei pristatymui reikalingi ištekliai. Šitaip pristatytas kūrybinis produktas sutelks ir išlaikys dėmesį į autorių. | 0;5;10;20 | *20 balų skiriama, kai projekto idėja ir planas visiškai arba didžiąją dalimi atitinka kriterijaus požymius; 10 – vidutiniškai; 5 – menkai; 0 – iš aprašymo nepavyksta nustatyti požymių* |
| 3. | Sklaidos projekte suplanuota, kaip ir į kokius Rokiškio rajono turizmo objektus, kultūros reiškinius bus atkreipiamas lankytojų dėmesys. | 0;1;3;5 | *5 balai skiriami, kai projektas visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių* |
| 4. | Sklaidos projekte suplanuota, kaip ir kokiais kanalais jis bus viešinamas, pasirinkti būdai veiksmingi, užtikrinama įvairovė. | 0;1;3;5 | *5 balai skiriami, kai projektas visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių* |
| 5. | Sklaidos projekto sąmata realistiška, aiškūs pirkimo vienetai ir kiekiai. Kainos atitikimas rinkos tendencijoms pagrįstas. | 0;1;3;5 | *5 balai skiriami, kai sąmata visiškai arba didžiąją dalimi atitinka kriterijaus požymius; 3 – vidutiniškai; 1 – menkai; 0 – iš aprašymo nepavyksta nustatyti požymių* |
| 6. | Autorius turi vardinį kvietimą (-us) dalyvauti renginyje, projekte. | 0;5 | *5 balai skiriami, kai kvietimas yra; 0 – kvietimas nepateiktas* |
| 7. | Priimančioji institucija yra paskyrusi autoriui ar pareiškėjui honorarą ir/arba apmoka dalį išlaidų, ir/arba nemokamai suteikia reikalingą infrastruktūrą. | 0;5;10 | *10 balų skiriama, kai suteikiama piniginė parama (honoraras ir/arba išlaidų apmokėjimas) ir nemokamai suteikiama infrastruktūra; 5 – suteikiamas vienas iš požymių: arba piniginė parama arba infrastruktūra; 0 – iš aprašymo nepavyksta nustatyti požymių* |
| 8. | Sklaidos projektas vykdomas vietovėje, kurioje kultūros produkto autorius(-iai) ar įstaiga nežinomi, nėra anksčiau dalyvavę renginiuose ar kitaip pristatę savo kūrybą. | 0;5 | *5 balai skiriami, kai projektas visiškai arba didžiąją dalimi atitinka kriterijaus požymius; 0 – iš aprašymo nepavyksta nustatyti požymių* |
| 9. | Sklaidos projekto veiklos vyksta keliose vietovėse. | 0;1;2;3;4;5 | *1 balas už 1 vietą; už kiekvieną skiriama po 1 balą, kol pasiekiamas didžiausias galimas balas* |
| 10. | Į Sklaidos projekto išvyką vyksta asmenų grupė.  | 0;1;2;3;4;5 | *1 balas už 1-4 asmenis; už kiekvienus 4 papildomus asmenis skiriama po 1 balą, kol pasiekiamas didžiausias galimas balas* |
| 11. | Sklaidos projektas vykdomas Savivaldybės tarptautinių partnerių sąrašo mieste. | 0;5 | *5 balai skiriami, kai projektas atitinka kriterijų; 0 – neatitinka arba iš aprašymo nepavyksta nustatyti požymių* |
| 12. | Sklaidos projekto partneris – vietos lietuvių bendruomenė ar organizacija. | 0;5 | *5 balai skiriami, kai projektas atitinka kriterijų; 0 – neatitinka arba iš aprašymo nepavyksta nustatyti požymių* |
| Bendra balų suma | 100 |  |

|  |  |
| --- | --- |
|  | KKultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašo 3a priedas |

(Paraiškos vertinimo anketos forma)

**KULTŪROS IR MENO SKLAIDOS PROJEKTO PARAIŠKOS VERTINIMO ANKETA**

|  |  |
| --- | --- |
| Pareiškėjas |  |
| Sklaidos projekto pavadinimas |  |

Aš, žemiau pasirašęs Rokiškio rajono savivaldybės Kultūros ir turizmo tarybos narys, patvirtinu, kad:

|  |  |
| --- | --- |
| 🞎 | Šio projekto finansavimo / nefinansavimo atveju neturėsiu tiesioginės ar netiesioginės, materialios ar asmeninės naudos. |
| 🞎 | Šio projekto finansavimo negaliu vertinti dėl tiesioginio ar netiesioginio interesų konflikto. |

Sklaidos projektas Lietuvos Respublikoje:

|  |  |  |  |
| --- | --- | --- | --- |
| Nr. |  Kriterijus | Įvertinimas balais (*pažymėti vieną skaičių kiekvienoje kriterijaus eilutėje*) | Vertinimą pagrindžiantis komentaras |
| 1. | Kultūrinė (meninė, literatūrinė) kūrybos produkto vertė yra viešai pripažinta, autorius ar autorių kolektyvas pasižymi aukštos kultūrinės vertės produktų kūryba, turi meninės srities apdovanojimų, prizų ir pan. | 0 ;8; 15; 30 |  |
| 2. | Sklaidos projekto idėja inovatyvi ir patraukli, planas gerai apgalvotas, parinkta tinkama aplinka bei pristatymui reikalingi ištekliai. Šitaip pristatytas kūrybinis produktas sutelks ir išlaikys dėmesį į autorių. | 0; 8; 15; 25 |  |
| 3. | Sklaidos projekte suplanuota, kaip ir į kokius Rokiškio rajono turizmo objektus, kultūros reiškinius bus atkreipiamas lankytojų dėmesys. | 0; 1; 3; 5 |  |
| 4. | Sklaidos projekte suplanuota, kaip ir kokiais kanalais jis bus viešinamas, pasirinkti būdai veiksmingi, užtikrinama įvairovė. | 0; 1; 3; 5 |  |
| 5. | Sklaidos projekto sąmata realistiška, aiškūs pirkimo vienetai ir kiekiai. Kainos atitikimas rinkos tendencijoms pagrįstas. | 0;1;3;5 |  |
| 6. | Autorius turi vardinį kvietimą (-us) dalyvauti renginyje, projekte. | 0; 5 |  |
| 7. | Priimančioji institucija yra paskyrusi autoriui ar pareiškėjui honorarą ir/arba apmoka dalį išlaidų, ir/arba nemokamai suteikia reikalingą infrastruktūrą. | 0; 5; 10 |  |
| 8. | Sklaidos projektas vykdomas vietovėje, kurioje kultūros produkto autorius(-iai) ar įstaiga nežinomi, nėra anksčiau dalyvavę renginiuose ar kitaip pristatę savo kūrybą. | 0; 5 |  |
| 9. | Sklaidos projekto veiklos vyksta keliose vietovėse. | 0; 1; 2; 3; 4; 5 |  |
| 10. | Į Sklaidos projekto išvyką vyksta asmenų grupė.  | 0; 1; 2; 3; 4; 5 |  |
| Bendra balų suma |  |  |

Data

Vertino: (parašas) (vardas ir pavardė)

|  |  |
| --- | --- |
|  | KKultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašo 3b priedas |

(Paraiškos vertinimo anketos forma)

**KULTŪROS IR MENO SKLAIDOS PROJEKTO PARAIŠKOS VERTINIMO ANKETA**

|  |  |
| --- | --- |
| Pareiškėjas |  |
| Sklaidos projekto pavadinimas |  |

Aš, žemiau pasirašęs Rokiškio rajono savivaldybės Kultūros ir turizmo tarybos narys, patvirtinu, kad:

|  |  |
| --- | --- |
| 🞎 | Šio projekto finansavimo / nefinansavimo atveju neturėsiu tiesioginės ar netiesioginės, materialios ar asmeninės naudos. |
| 🞎 | Šio projekto finansavimo negaliu vertinti dėl tiesioginio ar netiesioginio interesų konflikto. |

Sklaidos projektas užsienio šalyje:

|  |  |  |  |
| --- | --- | --- | --- |
| Nr. |  Kriterijus | Įvertinimas balais (*pažymėti vieną skaičių kiekvienoje kriterijaus eilutėje*) | Vertinimą pagrindžiantis komentaras |
| 1. | Kultūrinė (meninė, literatūrinė) kūrybos produkto vertė yra viešai pripažinta, autorius ar autorių kolektyvas pasižymi aukštos kultūrinės vertės produktų kūryba, turi meninės srities apdovanojimų, prizų ir pan. | 0; 5; 15; 25 |  |
| 2. | Sklaidos projekto idėja inovatyvi ir patraukli, planas gerai apgalvotas, parinkta tinkama aplinka bei pristatymui reikalingi ištekliai. Šitaip pristatytas kūrybinis produktas sutelks ir išlaikys dėmesį į autorių. | 0; 5; 10; 25 |  |
| 3. | Sklaidos projekte suplanuota, kaip ir į kokius Rokiškio rajono turizmo objektus, kultūros reiškinius bus atkreipiamas lankytojų dėmesys. | 0; 1; 3; 5 |  |
| 4. | Sklaidos projekte suplanuota, kaip ir kokiais kanalais jis bus viešinamas, pasirinkti būdai veiksmingi, užtikrinama įvairovė. | 0; 1; 3; 5 |  |
| 5. | Sklaidos projekto sąmata realistiška, aiškūs pirkimo vienetai ir kiekiai. Kainos atitikimas rinkos tendencijoms pagrįstas. | 0;1;3;5 |  |
| 6. | Autorius turi vardinį kvietimą (-us) dalyvauti renginyje, projekte. | 0; 5 |  |
| 7. | Priimančioji institucija yra paskyrusi autoriui ar pareiškėjui honorarą ir/arba apmoka dalį išlaidų, ir/arba nemokamai suteikia reikalingą infrastruktūrą. | 0; 5; 10 |  |
| 8. | Sklaidos projektas vykdomas vietovėje, kurioje kultūros produkto autorius(-iai) ar įstaiga nežinomi, nėra anksčiau dalyvavę renginiuose ar kitaip pristatę savo kūrybą. | 0; 5 |  |
| 9. | Sklaidos projekto veiklos vyksta keliose vietovėse. | 0; 1; 2; 3; 4; 5 |  |
| 10. | Į Sklaidos projekto išvyką vyksta asmenų grupė.  | 0; 1; 2; 3; 4; 5 |  |
| 11. | Sklaidos projektas vykdomas Savivaldybės tarptautinių partnerių sąrašo mieste. | 0; 5 |  |
| 12. | Sklaidos projekto partneris – vietos lietuvių bendruomenė ar organizacija. | 0; 5 |  |
| Bendra balų suma |  |  |

Data

Vertino: (parašas) (vardas ir pavardė)

|  |  |
| --- | --- |
|  | KKultūrinės veiklos sklaidos ir kokybės gerinimo veiklų finansavimo iš Rokiškio rajono savivaldybės biudžeto lėšų tvarkos aprašo 4 priedas |

**KULTŪROS IR MENO SKLAIDOS PROJEKTO ĮGYVENDINIMO ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Sklaidos projekto vykdytojo pavadinimas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Sklaidos projekto pavadinimas)*

*(Data)*

|  |  |
| --- | --- |
| Sklaidos projekto įgyvendinimo refleksija | *(iki 2500 spaudos ženklų su tarpais);**(aprašykite renginio ir/ar veiklos pavadinimą, datą, vietą, trukmę, dalyvius, apytikrį lankytojų skaičių, iš kokių šalių atvykę lankytojai (jei galima identifikuoti)**(pateikite ne mažiau kaip 3 viešų publikacijų, nuotraukų kopijas ar nuorodas)* |
| Sklaidos projekto pasiekto efekto aprašymas  | *(iki 2500 spaudos ženklų su tarpais);**(kokį poveikį kūrėjo veiklai, kūrybos produkto populiarumui, Rokiškio rajono populiarinimui pavyko pasiekti)* |

Patvirtiname, kad:

* \_\_\_\_\_\_\_\_\_\_\_\_ Eur iš Sklaidos projektui įgyvendinti skirtų lėšų panaudota pagal paskirtį;
* nepanaudotų grąžintinų lėšų suma – \_\_\_\_\_\_\_\_\_\_\_\_ Eur;
* informacija atitinka Biudžeto lėšų naudojimo sutarties prieduose nustatytų ataskaitų informaciją.

Sklaidos projekto vykdytojas \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

  *(Parašas)* *(Vardas, pavardė)*

 A.V.